Kardinaal Loop Deur Oor Transgenderkritiek - Joy! Digital
Kardinaal Loop Deur Oor Transgenderkritiek
– deur Tola Mbakwe
Die leier van die Rooms Katolieke in Engeland en Wallis het onder kritiek deurgeloop nadat hy skoolleiers aangeraai het om kinders nie aan te moedig om hul geslag te verander nie.
Volgens die Daily Mail het kardinaal Vincent Nichols aan 'n groep Rooms Katolieke skoolhoofde in Londen gesê dat selfs al bevraagteken kinders hul geslagsidentiteit , moet skole nie transgenderisme as 'n moontlike oplossing aanbied nie.
Hy het gesê leerlinge moet weet dat hulle deel is van 'n samelewing met "vaste verwysingspunte". Hy het bygevoeg: "In 'n era van vloeibaarheid, selfs met betrekking tot geslagsidentiteit … is sulke fondamente uiters belangrik… "
Heather Ashton, hoof van die transgenderliefdadigheidsorganisasie, TG Pals, het aan die koerant gesê: "Dit is die verantwoordelikheid van opvoeders om verdraagsaam te wees en insig te toon, en 'n godsdienstige vooroordeel mag geen invloed hê op 'n transgenderkind se behoeftes nie."
Die Rooms Katolieke Biskoppe Konferensie van Engeland en Wallis sal die kerk se amptelike standpunt oor transgenderkwessies volgende maand bespreek.